El 6 de juny de 1944 va rebre el seu bateig de foc durant l'Operació Overlord, el desembarcament i alliberament de Normandia pels aliats. La 12a SS Divisió Panzer Hitlerjugend era llavors, amb la 21a Divisió Panzer, la unitat blindada de reserva estacionada més a prop de les platges de desembarcament. Però de resultes dels intensos bombardejos aeris en la zona, no va poder iniciar el combat sinó a les 22 hores, en les proximitats d'Évrecy. El 7 de juny, el 25è Regiment de "Panzergrenadier" SS, al comandament del "SS-Standartenführer" Kurt Meyer, conegut com a "Panzermeyer", i la 2a Companyia del 12è Regiment Blindat SS van assolir rebutjar un atac canadenc, destruint 28 carros i provocant fortes pèrdues al Regiment Nova Scotia Highlanders. El "Kampfgruppe" només va tenir sis baixes.